พอดีว่าเมื่อวานแฟนกินยาคุมแบบรายเดือนแผงที่ 2 ทานเม็ดแรกไปแล้วและกินในวันหมดประจำเดือนวันแรก แต่พอวันถัดมานึกได้ว่าจำวันกินยาคุมแผงต่อไปผิดเลยวันกินมาแล้ว 2-3 วัน และผมมีเพศสัมพันธ์กับแฟนเมื่อวานแบบหลั่งใน จะถามว่าผมควรให้ทานยาคุมฉุกเฉินไหมครับ
สวัสดีค่ะ หากเป็นยาคุมกำเนิดชนิด 21 เม็ด เมื่อทานครบ 21 เม็ดแล้ว ก็ให้เว้นระยะไป 7 วัน แล้วเริ่มทานยาคุมแผงใหม่ในวันที่ 8 ทันที การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่อง แต่หากไม่ได้เริ่มทานต่อทันที แต่เว้นระยะต่อไปอีก 2-3 วัน คือรวมแล้วเว้นไป 9-10 วัน แล้วจึงมาเริ่มทานยาคุมแผงต่อไป ยาคุมก็จะยังไม่สามารถออกฤทธิ์ในการป้องกันการตั้งครรภ์ได้ ต้องทานต่อเนื่องไปอย่างน้อย 7 วันก่อน ดังนั้น หากได้มีเพศสัมพันธ์ไปก่อนที่จะทานยาครบ 7 วัน ก็จะมีโอกาสตั้งครรภ์ได้ ซึ่งแนะนำควรทานยาคุมฉุกเฉินร่วมไปด้วยก่อนค่ะ ส่วนยาคุม ก็ให้ทานตามเวลาเดิมปกติต่อไปแต่หากเป็นยาคุมกำเนิดชนิด 28 เม็ด เมื่อทานครบ 28 เม็ดแล้ว ก็ให้เริ่มทานยาคุมแผงใหม่ต่อทันที การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่อง แต่หากไม่ได้เริ่มทานต่อทันที แต่เว้นระยะต่อไปอีก 2-3 วัน แล้วจึงมาเริ่มทานยาคุมแผงต่อไป ยาคุมก็จะยังไม่สามารถออกฤทธิ์ในการป้องกันการตั้งครรภ์ได้ ต้องทานต่อเนื่องไปอย่างน้อย 7 วันก่อน ดังนั้น หากได้มีเพศสัมพันธ์ไปก่อนที่จะทานยาครบ 7 วัน ก็จะมีโอกาสตั้งครรภ์ได้ ซึ่งแนะนำควรทานยาคุมฉุกเฉินร่วมไปด้วยก่อนค่ะ ส่วนยาคุม ก็ให้ทานตามเวลาเดิมปกติต่อไป